ΕΜΠΝΕΥΣΜΕΝΟ ΑΠΟ ΑΛΗΘΙΝΑ ΓΕΓΟΝΟΤΑ
Μόλις έμαθα ότι η Κάρμελ Σνόου έρχεται στο Παρίσι.
- Μ' ακούς; - Σ' ακούω, ναι.
Το Harper's Bazaar θέλει να βρει το επόμενο μεγάλο όνομα στη μόδα.
- Πρέπει να την καλέσουμε. - Όχι.
Άκου, Κριστιάν. Ό,τι γράψει η Κάρμελ Σνόου
θα γίνει το πιο σημαντικό άρθρο στη μεταπολεμική μόδα.
- Πρέπει να καλοπιάσουμε τον Τύπο. - Δεν το έχω ακόμα.
Το κομμάτι, το τελικό κομμάτι που θα δώσει τον τόνο
σ' ολόκληρη την κολεξιόν.
Πρέπει να το βρω.
Έχεις κάνει αρκετά για να της προσφέρεις μια δελεαστική γεύση.
Ας βρούμε τα μοντέλα.
- Δεν γίνεται να περιμένουμε. - Πρέπει να δω τα ρούχα μου
πάνω σε ένα αληθινό γυναικείο σώμα.
Όσο αργείς, θα δει άλλους σχεδιαστές. Μπαλμέν, Μπαλενσιάγκα, Λελόν.
Όχι μόνο φίλους σου, αλλά και εχθρούς σου.
- Δεν έχω εχθρούς. - Κάνε μερικούς.
Είναι απίστευτο. Βρήκες Μοντρασέτ Γκραντ Κρου '22.
ΚΑΡΜΕΛ ΣΝΟΟΥ ΑΡΧΙΣΥΝΤΑΚΤΡΙΑ, HARPER'S BAZAAR
Φυσικά.
Τίποτα λιγότερο για τη συνάντησή μας, Κάρμελ.
Όταν με πήρες να μου πεις ότι ζεις στην Ελβετία,
ήξερα ότι έπρεπε να ακούσω την ιστορία σου.
Δεν έχεις ιδέα τι σημαίνει για μένα το ότι είσαι εδώ.
Καλή μου.
Τώρα, πες μου ειλικρινά.
Πώς είσαι;
Επιβίωσα.
Δεν ξέρω αν είμαι καλά.
Όμως, ο πόλεμος... Τελείωσε επιτέλους.
Όμως, το ατελιέ σου είναι ακόμα κλειστό.
Δεν νομίζω ότι θα το ξανανοίξω.
Μην το λες.
Μην ξαναπείς τέτοια ανοησία.
Έκλεισες τις πόρτες σου, ενώ άλλες, όπως του Λελόν, έμειναν ανοιχτές.
Δεν με νοιάζει να κακολογήσω τις πράξεις του Λελόν
ή οποιουδήποτε άλλου. Ήξερα ότι έπρεπε να σταματήσω τα πάντα.
Σου έχει αφήσει μεγάλο τραύμα.
Τι είναι αυτό;
Αυτό εκεί. Ποιος σου το έδωσε;
Εγώ τα φτιάχνω.
Όχι.
Αυτά που φτιάχνω είναι πολύ ψεύτικα και όμορφα.
Είναι πιο όμορφα κι από τα αληθινά.
Είδες; Το Παρίσι σε χρειάζεται.
Δεν μπορώ να γυρίσω.
Οι εχθροί μου... Έχω εχθρούς.
Είπαν ψέματα για μένα.
Θεέ μου. Αυτό είναι εξωφρενικό.
Φήμες. Φρικτά ψέματα ότι συνεργάστηκα με τον εχθρό.
Μην τα πιστεύεις.
Ποτέ.
Θα κάνω το Παρίσι να σε καλοδεχτεί πίσω.
Σε χρειαζόμαστε. Εγώ σε χρειάζομαι.
Και δεν θα σταματήσω αν δεν γυρίσεις εκεί που ανήκεις.
Θα επιστρέψεις στο Παρίσι.
Ναι.
- Γεια σας. - Γεια σας.
- Υπέροχη. - Ναι.
Ίσως να δοκιμάσει το φόρεμα ημέρας νούμερο 47.
Θέλω να συμμετάσχω στην πρώτη σας κολεξιόν, κύριε Ντιόρ.
Το ονειρεύομαι.
Δουλεύετε ως μοντέλο για την κυρία Γκρε;
Ναι.
Αλλά τα σχέδια του κυρίου Ντιόρ στο Λούβρο με άφησαν άφωνη.
Ευχαριστώ πολύ.
Δώστε χαιρετίσματα στην κυρία Γκρε.
Λυπάμαι.
Δουλεύει σε άλλον οίκο;
Στον Πατού. Δουλεύει στον Πατού.
Λυπάμαι, αλλά όχι. Λυπάμαι.
Οπότε, όχι;
- Στη Ρίτσι. - Πιασμένη.
- Μα... - Πιασμένη.
Σκιαπαρέλι.
Ευχαριστώ. Ροσά.
Λανβέν. Φατ. Μολινέ. Λελόν.
Είναι τέλεια. Ας την κλέψουμε από τον Μπαλμέν.
Θα μπορούσατε, παρακαλώ, να δώσετε στον κύριο Μπαλμέν τους χαιρετισμούς μου;
Σοβαρά;
Δεν έχουμε άλλα μοντέλα.
Βρες μερικά ακόμα.
Πώς; Απέρριψες και τα 22 εξαιρετικά μοντέλα
- που σου βρήκα. - Είναι πιασμένα.
Ξέρω ότι δεν θέλεις να προσβάλεις άλλους σχεδιαστές,
κυρίως τον Λελόν.
Κι εγώ, κυρίως επειδή φύγαμε και οι δύο.
Όμως, του μίλησες;
Όχι. Όμως, Κριστιάν, πρέπει να προχωρήσουμε.
Όχι, δεν θα αρχίσω να κλέβω από τους συναδέλφους μου
δυσκολεύοντάς τους τη ζωή.
- Θα υπάρχουν άλλες επιλογές. - Ναι.
Κάνε εχθρούς και κλέψε από εκείνους.
Ή να βάλουμε αγγελία που να ζητάμε μόνο άνεργα μοντέλα;
Γιατί όχι;
- Είναι παράλογο. - Όχι.
Θαυμάσια ιδέα.
Ήξερα ότι θα σκεφτόσουν κάτι. Πήγαινε.
Θα το πάρω εγώ.
Δεν πειράζει, μπαμπά. Μπορώ.
Μην ξεχάσεις τους σπόρους βοτάνων.
Είδες πόσο καλή είσαι;
Τα αδέρφια σου δεν νοιάστηκαν τόσο για τον κήπο.
Ο Κριστιάν νοιαζόταν.
Όχι όπως εσύ.
Κύριε Φρίντμαν. Χαίρομαι που βλέπω το μαγαζί σας γεμάτο.
Θα μου πείτε πού κρύβονται οι σπόροι βασιλικού;
Πίσω από τον πάγκο.
Κατρίν;
Χαίρομαι που σε ξαναβλέπω.
Φαίνεσαι πολύ διαφορετική από πριν.
Γνωρίζεστε; Από πού;
Η Κατρίν δούλευε στο κέντρο επαναπατρισμού
όταν αναζητούσα την Τάνια.
Προσπάθησε να με βοηθήσει.
Έχεις ακόμα τη φωτογραφία της;
Ναι.
Φοβάμαι πως χάθηκε για πάντα.
Αν ακούσεις κάτι, ενημέρωσέ με.
ΠΡΑΚΤΟΡΑΣ ΟΥΕΣΤΜΙΝΣΤΕΡ
- Τι κρατάς εκεί; - Τίποτα.
Φαίνεσαι καταβεβλημένη.
Ίσως πρέπει να κόψεις τα βοηθήματα ύπνου.
Αν τα κόψεις κι εσύ.
Μας τελειώνουν οι προμήθειες.
Υποτίθεται ότι τα παίρνεις μόνο για τον ύπνο.
- Μόνο κοιμάσαι τώρα τελευταία. - Βρες κι άλλο.
Γιατί δεν πας για έναν περίπατο; Πάρε τον Αντρέ. Απόλαυσε τη μέρα!
Συνέχεια με φροντίζεις.
Πώς πάει η μικρή μας μπουτίκ;
Συνάντησα την Κάρμελ Σνόου τις προάλλες.
Ψάχνει το επόμενο σημαντικό άρθρο. Σκοπεύω να είμαι εγώ.
Της μίλησες για μένα, έτσι;
- Για την ανάμειξή μου; - Ναι, φυσικά.
Όταν πάει στο Παρίσι, θα ανοίξει τον δρόμο για τον γυρισμό μας.
Με το νέο άρωμα που φτιάχνουμε,
λοιπόν, δεν θα βρει πιο ενδιαφέρουσα ιστορία
από την αναγέννηση της Κοκό Σανέλ.
Πού πας τώρα;
Έχω μια συνάντηση.
Ναι, ευχαριστώ. Φυσικά. Θα ήθελα να έρθω.
- Ευχαριστώ πολύ που με κάλεσες. - Όχι σήμερα, Έλσα.
- Μα είμαστε συνέταιροι! - Είναι σοβαρή δουλειά.
Έχουμε τη Σνόου με το μέρος μας, μα οι Βέρτχαϊμερ πάνε να μας καταστρέψουν.
Η συνάντηση είναι με κάποιον που μπορεί να βοηθήσει.
- Ποιον; - Δεν έχω χρόνο για εξηγήσεις.
Βρες τον Αντρέ.
Και καθαρίσου, για όνομα του Θεού!
Ρώτα όποιον θες στη Νέα Υόρκη.
Θα σου πουν ότι είναι γνωστό πως φοράω μόνο Μπαλενσιάγκα.
Με κολακεύεις. Νόμιζα ότι φορούσες μόνο Σανέλ.
Ήμουν μαζί της στην Ελβετία.
Είναι τραγικό το πώς της φέρονται εδώ στο Παρίσι.
Θεωρώ τη δεσποινίδα Σανέλ φίλη,
αλλά φοβάμαι πως εκείνη φταίει που βρέθηκε σ' αυτήν τη θέση.
Αλήθεια;
Ήμουν βέβαιη πως θα την υπερασπιζόσουν.
Κάποτε θα μπορούσα.
Αλλά από ό,τι μου είπαν φίλοι στην κυβέρνηση,
τα στοιχεία είναι συντριπτικά.
Θα χρειαστεί να λογοδοτήσει για τις πράξεις της.
Τρομερή τραγωδία.
Ναι.
Παρισινή μόδα.
Θα μπορούσε να επηρεάσει πώς εκατοντάδες και χιλιάδες συνηθισμένες γυναίκες
ντύνονται, ονειρεύονται και ζουν.
Δεν χρειάζεται να είναι μόνο για πλούσιες Παριζιάνες.
Η αμερικανική βιομηχανία μπορεί να φέρει τη γαλλική μόδα
σε ολόκληρο τον κόσμο.
Ακούγεται φιλόδοξο.
Η μόδα χρειάζεται έναν νέο ηγέτη. Έναν εκπρόσωπο.
Θέλω να είσαι εσύ, Κριστόμπαλ.
Τα σχέδιά σου, το ταλέντο σου.
Όλα σου τα ταλέντα
απαιτούν έναν πολύ μεγαλύτερο καμβά.
Ποτέ μου δεν απόλαυσα ούτε τον Τύπο ούτε τη φήμη.
Ούτε τη δημοσιότητα.
Ό,τι κάνω το κάνω για μένα.
Οπότε, ο κόσμος πρέπει να βρει έναν άλλο σωτήρα.
Έλα να με επισκεφθείς στην Αμερική για μία βδομάδα, ίσως δύο.
Θα σε συστήσω σε όλους τους σημαντικούς αγοραστές.
Θα σε βάλω στο εξώφυλλο του Harper's για πρώτη φορά,
και σου εγγυώμαι, όχι για τελευταία.
Υπάρχουν άλλοι πιο κατάλληλοι. Ο Πιέρ Μπαλμέν για παράδειγμα.
Λοιπόν, θα δω τον κύριο Μπαλμέν σήμερα.
Βουαλά.
Τι λες για τον Ντιόρ;
Άκουσα ότι τον χρηματοδοτεί ο Μαρσέλ Μπουσάκ. Είναι αλήθεια;
Είναι.
Είδα φωτογραφίες δύο φορεμάτων του στο Θέατρο της Μόδας.
Διαισθάνομαι μεγάλες προοπτικές.
Δεν είναι αυτός που ψάχνεις.
Γιατί όχι;
Το ταλέντο του.
Φιλοδοξεί να δημιουργήσει φορέματα μόνο για 30 γυναίκες.
- Αλήθεια; - Ναι.
Ενδιαφέρον.
Ναι. Κάτι σαν πείραμα
για τη δημιουργία των πιο όμορφων ρούχων.
Ο Ντιόρ είναι τελειομανής. Σ' αυτό μοιάζουμε.
Ο κύριος Μπουσάκ έχει μεγάλα όνειρα. Πάντα είχε.
Δεν θα θέλει να είναι ο Κριστιάν Ντιόρ τόσο αποκλειστικός για πολύ καιρό.
Δεν εξαρτάται από τον Μπουσάκ. Εξαρτάται από τον Ντιόρ.
Και τι περιμένει να συμβεί ο Ντιόρ μόλις τελειώσει το πείραμά του;
Γιατί δεν τον ρωτάς η ίδια;
Τέλεια ιδέα.
Γράψτε το όνομά σας.
Κυρίες μου, σας παρακαλώ.
Με συγχωρείτε. Συγγνώμη.
Ο Ντιόρ;
Μη σπρώχνετε. Σας παρακαλώ, κυρίες μου.
Τι στο καλό συμβαίνει εδώ;
Μάλλον βγήκε η αγγελία την ίδια μέρα που το υπουργείο έκλεισε τα πορνεία.
Αυτό είναι το αποτέλεσμα.
Έχεις πολλή δουλειά.
Αντιθέτως. Καμιά τους δεν μας κάνει.
- Είναι όμορφες. - Σας παρακαλώ!
- Καμία δεν μας κάνει. Παρακαλώ. - Γεια σας.
- Κυρίες μου, σας παρακαλώ. - Ναι, είστε πολύ όμορφη.
Τι λες γι' αυτήν;
- Ναι. - Ποια;
Την ντροπαλή;
Ναι, φέρ' την πάνω.
Πρέπει να τις δούμε.
Μία μία.
Κύριε Ντιόρ! Τι κάνετε;
Υπάρχει μια ουρά από πόρνες στον οίκο.
Μην ανησυχείτε, κύριε Μπουσάκ.
Ήρθα να δω την επένδυσή μου και βλέπω να συμβαίνει αυτό;
Η Κάρμελ Σνόου είναι στο Παρίσι. Ίσως έρθει ανά πάσα στιγμή.
Ναι, αλλά δεν είμαστε ακόμα έτοιμοι, οπότε δεν θα μπει μέσα.
Μα αυτό συμβαίνει έξω.
- Σας παρακαλώ. - Όχι. Άκου.
Δεν θα έχεις δεύτερη ευκαιρία για να κάνεις πρώτη εντύπωση.
Σε παρακαλώ, σε εκλιπαρώ, Κριστιάν, ξεκίνα να δουλεύεις.
Μαρί-Τερέζ.
- Από πού είσαι, αγαπητή μου; - Από εδώ. Από το Παρίσι.
- Ναι; Όλη σου τη ζωή μένεις εδώ; - Ναι.
- Έμεινες στη διάρκεια του πολέμου; - Ναι, έμεινα.
Θα πρέπει να ήταν δύσκολο, ναι;
Δεν είχα άλλη επιλογή. Αναγκάστηκα να δουλέψω σε πορνείο.
Συγγνώμη. Ήταν ανόητη η ερώτησή μου.
Τώρα, πες μου.
Έχεις ποτέ σκεφτεί... Παρακαλώ.
- Έχεις σκεφτεί να δουλέψεις ως μοντέλο; - Όχι.
Λοιπόν... Με συγχωρείς. Έχεις πολύ όμορφα χαρακτηριστικά.
Θα ήσουν τέλειο μοντέλο. Θα δουλέψεις για μας;
- Ναι. Αν είναι δουλειά. Τη χρειάζομαι. - Εντάξει.
Κύριε Ντιόρ;
Σας παρακαλώ, μην περιμένετε πολλά από μένα.
Δεν είμαι κανονικό μοντέλο.
Καλή μου. Κοίτα, παρακαλώ. Βλέπεις;
Βλέπεις; Υπέροχη.
Πες ναι, σε παρακαλώ.
Θα ήταν τιμή μου να φορέσεις τα ρούχα μου.
Πήρα το μήνυμά σου, χερ Ντινκλάγκε.
Εδώ κοίτα. "Πράκτορας Ουέστμινστερ"; Σοβαρά; Θέλεις να με πιάσουν;
- Ήθελα να βεβαιωθώ ότι θα απαντούσες. - Απειλώντας με; Τρελάθηκες;
Αν και δείχνεις λιγάκι ανήσυχος.
Κρύβεσαι σε σκοτεινές γωνίες.
Δεν θα σου ταιριάζουν τα μικρά δωμάτια.
Κομπάζεις;
Πώς είναι να μην έχεις τη δύναμη του Ράιχ
πίσω από κάθε απάτη και καπρίτσιο;
Είναι πρωτόγνωρο. Ανεπιθύμητο, όπως θυμάσαι.
Με εγκατέλειψες.
Ή θα το έσκαγα ή θα με έπιαναν.
Η Αντίσταση έκανε επιδρομή στην εκκλησία.
Κάποιος τους είχε ειδοποιήσει.
Έχεις καμιά ιδέα ποιος;
Όχι φυσικά. Τι θέλεις;
Πρέπει να μείνω κρυμμένος. Να ξεκουραστώ.
Θέλω βοήθεια με τα ταξιδιωτικά έγγραφα και μετρητά.
Αλήθεια; Αυτό είναι όλο;
Χρησιμοποιώ ψευδώνυμο.
Πίτερ Λανγκ, έμπορος μεταξιού.
Μπορώ να είμαι συνεργάτης σου.
Όχι. Είναι πολύ επικίνδυνο να είμαστε σε οποιαδήποτε επικοινωνία.
Κοκό, είμαι σε απεγνωσμένη κατάσταση.
- Έχω δικά μου προβλήματα. - Μπορώ να βοηθήσω.
Πώς; Τραβώντας με ξανά στις σκιές;
Οι Βέρτχαϊμερ ελέγχουν ασφυκτικά την εταιρεία μου.
Προσπαθώ να πείσω το Harper's να γράψει για το άρωμά μου.
Η πράκτορας Ουέστμινστερ πρέπει να μείνει θαμμένη.
Αν μαθευτεί η αποστολή για τον Σέλενμπεργκ,
θα είναι το τέλος μου.
Έχω κάθε λόγο να κρατήσω το μυστικό.
Και τα έγγραφα;
Χαρτιά;
Υπάρχουν χαρτιά που να με συνδέουν με τους ναζί;
Έχω μια επαφή που δούλεψε για τον Σέλενμπεργκ.
Με βοήθησε να φτιάξω την κάλυψή μου.
Θα της πω να το ερευνήσει.
Όταν με διαβεβαιώσεις, θα το σκεφτώ για τα λεφτά.
Ακολούθησέ με στο ξενοδοχείο.
Σ' αρέσει;
Αυτή είναι η ελβετική τζαζ.
Η Κοκό, αλλά με ποιον είναι;
Τα θαύματα δεν σταματούν ποτέ.
Έλσα.
- Στις ομορφιές σου, όπως πάντα. - Γεια.
Τον ξέρεις;
Ναι, τον ξέρω.
Μου χρωστάει πολλά λεφτά. Αναρωτιέμαι αν το θυμάται.
Αντρέ, ένας παλιός μου φίλος.
Χαίρω πολύ. Είμαι...
Είναι ο Σπατς.
- Σταμάτα. - Είναι Γερμανός, παρά την προφορά.
Από δω ο Πίτερ Λανγκ.
Θα τα πούμε αργότερα. Ο Πίτερ κι εγώ πρέπει να συζητήσουμε.
Ναι. Ας τα πούμε αργότερα.
Δεν ξέρω.
Τι νομίζεις ότι σημαίνει;
Τι ακριβώς είπε η Κάρμελ Σνόου;
Ήταν πολύ ψυχρή. Παραδόξως, δεν ήταν ομιλητική.
Αλλά ήρθε στο ατελιέ μου.
Ετοίμασα ένα ωραίο γεύμα και της έδειξα τα σχέδιά μου.
Και μετά τι;
Μετά τα πήρε.
Χωρίς να πει κάτι;
Ούτε λέξη. Με ευχαρίστησε για το γεύμα, αλλά δεν είπε κάτι για τα σχέδια.
Απλώς τα πήρε. Καλό θα είναι, σωστά;
Τα πήρε. Γιατί να τα πάρει αν δεν της άρεσαν;
Γιατί να μην πει ότι της άρεσαν αν της άρεσαν;
Δεν ξέρω.
Μπορεί να μην της άρεσαν και να τα πήρε για να μη μου πει ότι δεν της άρεσαν.
Δεν ξέρω τι σημαίνει.
Μισώ την Κάρμελ Σνόου. Τη μισώ.
Η Έλσα ξέρει τα πάντα. Ίσως μας καταδώσει και το παίξει ηρωίδα.
Αδύνατον.
Ξέχνα ότι τη νοιάζεσαι.
Μπορεί οι Βρετανοί να την επιστράτευσαν όσο την είχαν υπό κράτηση.
- Ίσως δουλεύει για την MI6. - Όχι.
Πώς είσαι τόσο σίγουρη;
Μην πας να με στρέψεις εναντίον της Έλσα.
- Ξέρεις ότι έχω δίκιο. - Όχι, πρέπει να σταματήσεις.
Η Έλσα είναι ένας κοινός κίνδυνος.
Άσ' την ήσυχη.
Μπορείς να μου μιλήσεις, ξέρεις.
Όσα σε βασανίζουν τα βλέπω στα μάτια σου.
Καημένε Φρίντμαν.
Η Τάνια χάθηκε.
Στο κέντρο επαναπατρισμού, με ρώτησε αν την ήξερα.
Την ήξερες;
Ο κόσμος θέλει απλώς απαντήσεις.
Απλές απαντήσεις.
Δεν υπάρχει τέτοιο πράγμα.
Ναι.
Την ήξερα.
Ήταν γλυκιά και γενναία.
Δεν υπάρχει τίποτα σ' αυτόν τον κόσμο για το οποίο να φταις εσύ, Κατρίν.
Πρέπει να με πιστέψεις.
Κλαις, μπαμπά;
Κάποιες φορές πρέπει.
Ίσως με βοηθήσουν να πάρω πίσω την εταιρεία μου.
Να είσαι προσεκτική.
Το κλίμα μπορεί να αναστραφεί σύντομα υπέρ των Συμμάχων.
Δεν θέλεις να καταλήξεις σαν εμένα. Μετάνιωσα που έμπλεξα μαζί τους.
Εμπρός;
Κριστιάν, κοιμόμουν και είδα στον ύπνο μου ότι εσύ
και τα αδέρφια σου ήσασταν εδώ.
Είναι σημαντικό να μαζευτούμε όλοι μαζί.
Θέλω να με επισκεφθείτε όλοι.
Λοιπόν, αυτό ακούγεται θαυμάσιο.
- Έλα αύριο. - Όχι, δεν μπορώ αύριο.
Έλα μόνο για μια μέρα.
Άκου, θα το ήθελα πολύ, αλλά είμαι απασχολημένος.
Πρέπει να δω μια αρθρογράφο για τη δουλειά μου.
Η δουλειά σου. Είσαι απασχολημένος.
Θέλω να είναι όσο καλύτερη γίνεται
και δεν έχω χρόνο για κάτι άλλο, μπαμπά. Αυτό είναι όλο.
Γιατί είναι σημαντική η δουλειά; Κι η οικογένεια είναι.
Άντε να δεις τον αδερφό σου. Φέρ' τον.
Όχι, δεν προλαβαίνω, πατέρα.
Η δουλειά.
Δεν έπρεπε να ξεκινήσεις δική σου. Είχες ασφάλεια στον Λελόν.
Τίποτα δεν έμαθες από τα λάθη μου;
Η ευκαιρία δεν πρέπει να επισκιάζει τη σταθερότητα.
Άντε να δεις τον αδερφό σου.
Η Κατρίν δεν μπορεί, αλλιώς θα της το ζητούσα.
Μόνο εσύ μπορείς.
Θέλει να επισκεφθώ τον αδερφό μου, τον Μπερνάρ.
- Γιατί; - Δεν έχει σημασία το γιατί.
Δεν μπορώ να το κάνω. Δεν μπορώ να φύγω.
Το ξέρω καλά.
Έλα, Ζακ. Μην είσαι απότομος μαζί μου.
Νομίζω ότι θα βγω για ένα ποτό.
Θα έρθεις;
Μακάρι να μπορούσα. Δεν μπορώ.
Φυσικά.
Δεν θέλω να γίνομαι άλλο ένα βάρος.
Ξέρω ότι πρέπει να σχεδιάσεις.
Δεν είναι μόνο το σχέδιο.
Είναι και η έγνοια της Κάρμελ Σνόου,
λες και ο Τύπος είναι πιο σημαντικός από τα ρούχα.
Είναι πανέμορφο.
Τίμα τις επιθυμίες του πατέρα σου. Πήγαινε να δεις τον αδερφό σου.
Κάρμελ, σκεφτόμουν.
Θα ήθελα πολύ να πω την ιστορία μου.
Καλή μου. Ένα άρθρο για την επιστροφή σου στο Παρίσι
είναι μέσα στις προσδοκίες μου, αλλά δεν είναι δυνατόν.
Δεν καταλαβαίνω.
Τις φήμες για σένα
είναι πολύ δύσκολο να τις προσπεράσω.
Κατάλαβα.
Πάντως, μπορείς να κάνεις μια απόπειρα να κινήσεις τα νήματα.
Το Harper's επιμένει να συνεχίσω να αναζητώ τη σπουδαία κολεξιόν
που θα γεννηθεί από τις στάχτες των τελευταίων ετών.
Κάρμελ, έλα ξανά στην Ελβετία.
Θα σου δείξω τι κάνει το αληθινό ταλέντο.
Φυσικά, καλή μου.
Θα έρθω την άλλη βδομάδα.
Πρέπει να μου φτιάξουν τα πέδιλα του σκι για τις διακοπές.
Φανταστικά! Είναι ιδανικό.
Θα σου δείξω τα τελευταία μου αρώματα.
Ανυπομονώ.
Πρέπει να κλείσω. Αντίο.
Δεν το έχω ακόμα.
Το κομμάτι, το τελικό κομμάτι που θα δώσει τον τόνο
σ' ολόκληρη την κολεξιόν.
ΨΥΧΙΑΤΡΙΚΟ ΝΟΣΟΚΟΜΕΙΟ ΖΑΝ-ΦΙΛΙΠ ΜΠΟΥΡΝΤΟΝ
Ο αδερφός σας είναι στο συνηθισμένο μέρος.
Μόλις ξύπνησε.
Δεν του αρέσει να μιλά μέχρι το δείπνο.
Ναι, καταλαβαίνω. Θέλω απλώς να κάτσω μαζί του.
Μπερνάρ;
Εγώ είμαι, ο Κριστιάν.
Θέλω να καθίσω μαζί σου. Ναι;
Θα σχεδιάσω.
Το είδες;
Εκεί.
Να ζωγραφίσεις τα δέντρα.
Ο τρόπος που χορεύουν μου θυμίζει τους ανθρώπους.
Πώς σου φέρονται;
Καλά, αν σου αρέσουν τα άσυλα.
Λοιπόν, σε ποιον δεν αρέσει λίγη ηρεμία κι ησυχία πού και πού;
Πολλή ησυχία εδώ.
Όχι πολλή ηρεμία.
Εσύ; Πώς είσαι;
Απασχολημένος.
Μου έδωσαν το δικό μου ατελιέ, οπότε έχω πολλές ευθύνες.
Επιτέλους, σχεδιάζω για τον εαυτό μου.
Δική σου επιχείρηση.
Πώς θα φαινόταν στη μητέρα;
Μάλλον θα ένιωθε δυσαρεστημένη.
Οι αποτυχίες του πατέρα.
Εκείνη δεν τις άντεξε.
Ήταν πολύ ευαίσθητη.
Εκείνος έφταιξε.
Έτσι δεν είναι;
Έκανε επιχείρηση ένα λίπασμα.
Είχε το ανόητο εργοστάσιό του και τα έχασε όλα στο κραχ,
ντροπιάζοντας το όνομα Ντιόρ.
Μην ξεχνάς το διάσημο διάταγμά της.
"Ποτέ να μην ξαναμπεί το όνομα Ντιόρ σε βιτρίνα μαγαζιού".
Ακόμα δεν ζωγραφίζεις τα δέντρα.
Όχι, είναι ένα κορίτσι που γνώρισα.
Μαρί-Τερέζ, ένα μοντέλο που χρησιμοποιούμε.
Ένα κορίτσι;
Εσύ;
Μοιάζει με τη μητέρα.
Ίσως.
Τηλεφώνησε ο πατέρας.
Θέλει να τον επισκεφθούμε.
Όχι. Δεν γίνεται.
Θα είναι ωραία.
Σε παρακαλώ, Κριστιάν. Με αγχώνεις.
Ίσως κάνω υπεραερισμό και με πάρουν εσπευσμένα.
Ναι. Δεν θέλουμε κάτι τέτοιο.
Έλα. Ας περπατήσουμε.
Έχω ανάγκη έναν περίπατο.
Ο κύριος Ντιόρ ήθελε να σας υποδεχτεί αυτοπροσώπως,
μα έπρεπε να φύγει εκτάκτως για να δει τον αδερφό του.
Θα γίνει έξαλλος που με φέρατε εδώ για να τα δω;
Ήθελα απλώς να πάρετε μια γεύση από τη δουλειά του.
Ναι.
Ευχαριστώ.
Δεν θα άντεχα να έχετε δει τη δουλειά
κάθε άλλου σχεδιαστή στο Παρίσι.
Ναι.
Δεν το είδα ακόμα, το κομμάτι που θα καθορίσει την κολεξιόν.
Θα επικοινωνήσουμε.
Διαβάζω για τη ζωή και τη φύση.
Είμαστε όλοι δύο μέρη.
Το πάνω και το κάτω. Το φως και το σκοτάδι.
Μέσα στον καθένα μας,
αιωρούνται σαν στρώσεις, χωρισμένα από μια μπάρα.
Το σκοτεινό μισό μας...
το κάτω μέρος μας, έχει ανάγκη να μείνει εκεί, κάτω στη Γη.
Μόνο τότε μπορεί το άλλο κομμάτι,
το φως, να ανέβει ψηλά.
Αυτό πρέπει να δείξεις στον κόσμο.
Πες στον πατέρα ότι δεν μπορώ να έρθω στο σπίτι.
Κοκό, έχω νέα.
Θα δω την επαφή μου αργότερα.
Ακούγεται ύποπτο.
Θέλω μόνο να βοηθήσω.
Πού είναι η Κοκό;
Δεν χρειαζόμαστε τη βοήθειά σου.
Δεν είμαι σίγουρος.
Φαίνεσαι σε απόγνωση.
Είσαι σε απόγνωση;
Όχι. Δεν νιώθω καμία απολύτως απόγνωση.
Ξέρεις, μπορώ να σε βοηθήσω.
Μπορώ να βρω διάφορα πράγματα.
Τι είδους πράγματα;
Τα πράγματα που χρειάζεσαι.
Ξέρεις, περιτριγυριζόμαστε από άντρες σαν εσένα όλη μας τη ζωή.
Δεν ξεγελιέται από σένα.
Ούτε κι εγώ.
Ξέρω τι χρειάζεσαι.
Ο Σπατς προσφέρθηκε να μας βοηθήσει.
Η Κάρμελ Σνόου θα έρθει εδώ αύριο.
Θέλω να φύγετε κι οι δύο.
Ναι, αλλά, Κοκό, είμαστε...
είμαστε... συνέταιροι.
Είσαι απλώς ένα μάτσο χάλια. Δες πώς είσαι.
Φύγε από μπροστά μου, Έλσα.
Φύγε!
Κι εσύ, πήγαινε να μου φέρεις αυτό που ζήτησα!
Δεν θα αργήσω. Περίμενε εδώ.
Θα μου φέρεις αυτό που χρειάζομαι;
Η Κοκό δεν πρόκειται. Με μισεί. Πάντα με μισούσε.
- Έλσα. - Ναι;
Κανείς δεν σε μισεί. Κάνε υπομονή.
Θα δω κάποιον που μπορεί να μας βοηθήσει.
Ναι, αλλά θα βοηθήσει εκείνη, όχι εμένα.
Θα βοηθήσει κι εσένα, εντάξει;
Περίμενε εδώ.
Ανταλλάσσουμε μηνύματα τόσο καιρό. Ξέχασα πόσο μυστηριώδης είσαι.
Ήταν πράγματι στο γραφείο του Σέλενμπεργκ η τελευταία φορά που σε είδα;
Φροϊλάιν Κλάιν.
Ευχαριστώ.
Δύο χάπια κάθε πρωί για τρεις μέρες.
Ευχαριστώ πολύ.
ΦΑΡΜΑΚΕΙΟ
Πώς είναι ο αγαπητός μας Σέλενμπεργκ;
- Δεν τα έμαθες; - Όχι.
Τον έπιασαν οι Δανοί.
Τον έχουν φυλακίσει εδώ και καιρό.
Μίλησε.
Και τα αρχεία του; Τα έγγραφά του;
Πολλά καταστράφηκαν, αλλά...
Αλλά;
Όχι όλα. Δεν πρόλαβαν.
Και η Επιχείρηση Καπέλο;
Το φιάσκο με τη Σανέλ;
Δεν ξέρω με βεβαιότητα.
Είναι κανείς;
Γεια σας. Με συγχωρείτε.
Θα ήθελα τα καλύτερα ναρκωτικά σας, παρακαλώ.
Θα σας φέρω μετά τη συνταγή αν...
- Όχι. Δεν μπορείτε να έρθετε εδώ. - Ίσως...
- Έχω μαχαίρι. - Βοήθεια!
Να τα χαρτιά για τη νέα σου ταυτότητα.
Από τον ίδιο που έφτιαξε τη δική μου.
Είναι καλός.
Πόσο καλός;
Αρκετά καλός για μας.
Τι κανόνισες για τη Σανέλ και τη φίλη της;
Αποφάσισες αν αποτελούν απειλή;
Αφήστε με! Σταματήστε! Σας παρακαλώ!
- Αφήστε με! - Πήγαινε. Θα σε βρω αργότερα.
Δεν θέλω να έρθω μαζί σας! Όχι! Σας παρακαλώ! Μη!
Δεν μπορώ.
Για δες.
Είναι θαυμάσιο.
Τα μπουκαλάκια θα πουληθούν αμέσως.
Άρα θα με βοηθήσεις;
Μακάρι να μπορούσα.
Άκου. Δεν έχω ξεχάσει όλα όσα έχεις κάνει για τη μόδα.
Μα πρέπει να δεχτείς ότι υπάρχουν εμπόδια που ούτε εγώ δεν μπορώ να ξεπεράσω.
Η τωρινή σου φήμη καθιστά αδύνατο το να σε προωθήσουμε.
Το Harper's θέλει να βρούμε
έναν νέο μεταπολεμικό οραματιστή για να μας οδηγήσει στο επόμενο κεφάλαιο.
Ο κόσμος δεν ψάχνει ηλικιωμένες σαν εμάς.
Είμαι ηλικιωμένη, αλλά δεν πέθανα.
Είμαι ζωντανή κάθε μέρα με ιδέες. Νέες ιδέες.
Χρειάζομαι τη δουλειά μου.
Και τώρα είμαι σ' αυτό το μέρος, σ' αυτήν τη φυλακή.
Ο κόσμος που κάποτε με τιμούσε
τώρα ξέχασε όλα όσα έκανα για τη μόδα και τον κόσμο.
Όχι. Όχι, δεν σε ξέχασε κανείς.
Αν δεν μπορείς να γράψεις για μένα,
ίσως μπορείς να βοηθήσεις αλλιώς.
Αν μπορώ, θα το κάνω.
Θα πάρεις μερικά μπουκαλάκια μαζί σου
για να τα δώσεις σε άτομα που έχουν σημασία;
Αν κανονίσεις να παραδοθούν τα μπουκαλάκια στο ξενοδοχείο, θα αναλάβω τα υπόλοιπα.
Πάω να κόψω κάποια βότανα.
Ας φάμε σαλάτα το βράδυ.
Μπαμπά, ήθελα κάτι να σου πω.
Ακούω.
Έχει να κάνει με την κόρη του Φρίντμαν.
Δεν σου είπα όλη την ιστορία.
Να πάρει. Θεέ μου. Να πάρει.
Την έσπασα.
Μπαμπά, άκουσες τι είπα;
Λίγο δεξιά.
ΚΡΙΣΤΙΑΝ ΝΤΙΟΡ
Η μητέρα μου θα είχε τρομοκρατηθεί.
Είναι υπέροχο.
Μπαμπά;
Πάνω στην ώρα.
- Είναι πολύ μεγάλη; - Όχι. Είναι τέλεια.
Πώς σου φαίνεται; Τη θεωρείς μεγάλη;
Πρέπει να σου μιλήσω.
- Τι συμβαίνει; - Μπαμπά;
Μπαμπά.
Τηλεφώνησε η Κατρίν.
Πέθανε ο πατέρας σου.
Μπαμπά; Όχι.
Μπαμπά, ξύπνα. Μπαμπά;
Η καρδιά του, αγάπη μου.
Σταμάτησε.
Δεν προλαβαίνω, πατέρα.
Θέλω να με επισκεφθείτε όλοι.
Δεν προλαβαίνω.
Κι η οικογένεια είναι σημαντική.
Είμαστε όλοι δύο μέρη.
Το φως και το σκοτάδι.
Χωρισμένα από μια μπάρα.
Τι έκανες;
Αυτό πρέπει να δείξεις στον κόσμο.
Πού είναι τα σχέδια;
Το βρήκα.
Το καθοριστικό κομμάτι.
ΤΟ ΦΟΡΕΜΑ ΜΠΑΡ
Υποτιτλισμός: Γκέλη Τόγια